כנופיית ואן דר לינד (Red Dead)

כנופיית "ואן דר לינד" (באנגלית: Van der Linde gang), שלעיתים נקראת כנופיית "בניו של דאץ'" היא כנופיית פורעי חוק בדיונית המופיעה במשחק הווידאו "Red Dead Redemption 2" ומוזכרת במשחק "Red Dead Redemption". בשני משחקי הסדרה, השחקנים מגלמים את ג'ון וארתור בהתאמה, חברים בכנופיית ואן דר לינד והמשחק השני, שמשמש כפריקוול למשחק הראשון, מתאר את שקיעת הכנופיה. במשחק הראשון, ג'ון נשלח על ידי הממשלה לצוד את ביל, חוויאר ודאץ', האנשים האחרונים (מלבדו ומלבד חברים נוספים שברחו ופתחו בחיים חדשים) שנשארו ממנה. יש לי אמרה, ידידי... אנחנו יורים באלו שצריכים שירו בהם... מצילים את אלו שצריכים הצלה... ומאכילים את אלו שרעבים. אנחנו נלמד מה אתה צריך המקור באנגלית I got a saying, my friend... we shoot fellers as need shooting... save fellers as need saving... and feed 'em as need feeding. We're gonna find out what you need. — דאץ' ואן דר לינד לקירן דאפי במשימה "Old Friends" בפרק הראשון כנופיית "ואן דר לינד" נוסדה בסביבות 1870 כאשר דאץ' ואן דר לינד, פורע חוק זעיר הכיר אדם בשם הושע מת'יוס בזמן שהקים מחנה בדרכו לעיר שיקגו. הושע, שהיה כייס ונוכל ניסה לשדוד את דאץ', אך הבין שדאץ' במקביל ניסה לגנוב את רכושו שלו. השניים הבינו שבעזרת כישוריהם, הם יכולים להיות פורעי חוק בעלי שם ולכן החליטו לשתף פעולה. במקביל, הושע הכיר אישה בשם בטסי ונישא לה. דאץ' שיקף להושע, שראה עצמו כאדם נחות, את פילוסופיית החיים שלו והציע שכדי להיגאל מפשעיהם, עליהם לשדוד מהעשירים ולתת חזרה לעניים כמעין רובין הוד. לדא'ץ' היה חזון עבור עולם אוטופי שנקי משליטה ממשלתית, פורעי חוק ומורדניזציה. דאץ' האמין שכשאשר כנופיות אחרות יחזו בפעולותיהם, הם ישתכנעו להצטרף לחזון ובכך דאץ' ירכיב את אותו העולם שהוא מפנטז עליו. מכאן, השניים החלו בשורת מעשי שוד עבור מטרתם. במהרה, הצמד הגיע לעיירה בשם "קטרינג" באוהיו, שם הם שדדו מספר אנשים. השניים הציגו עצמם כסוחרים בין לאומיים ושדדו מספר אנשים בכך שגרמו להם להשקיע 300$ ברכישת חלק מחברת ספנות פורטוגלית בדיונית. הצמד במהירות נעצר, אך לבסוף הצליחו לברוח מכלאיהם ושדדו את השריף בדרכם לחופשי. באותה השנה, השניים נתקלו ביתום צעיר בשם ארתור מורגן והשניים לקחו אותו תחת חסותם. השניים לימדו את ארתור לקרוא, לכתוב, להשתמש בכלי נשק וכישורים שימושיים נוספים. באותה התקופה, דאץ' היה בזוגיות עם אישה בשם סוזן גרימשו, שגם הפכה לחלק מהכנופיה. הכנופיה נהגה כמשפחה וחבריה דאגו אחד לשני. בהמשך, הכנופיה אימצה כלב בשם קופר וארתור נקשר אליו מאוד. בתחילת דרכה של הכנופיה, הושע ואשתו ניסו לעזוב במטרה להתחיל בדרך חיים ישרה. למרות זאת, הושע חזר באטיות למנהגיו כפורע חוק ובטסי, שהבינה שטבעו של הושע לא ניתן לשינוי, החליטה להישאר איתו והשניים חזרו לכנופיה. במקביל, דאץ' נפרד מסוזן והחל במערכת יחסים עם אישה בשם אנאבל, אך סוזן עצמה עדיין נשארה חברה בכנופיה. בשלב מסוים לאחר מכן, בטסי נפטרה. בשנת 1885, דאץ' נתקל במספר אנשים באילינוי שעמדו לתלות למוות נער יתום בשם ג'ון מרסטון. דאץ' הציל את ג'ון וצירף אותו לכנופיה, לאחר מכן לימד את אותו את אותם הכישורים שהוא והושע לימדו את ארתור הצעיר. במהרה, ארתור וג'ון התייחסו אחד לשני כאחים. דאץ' נהג להקריא שניים קטעים מספריהם של אוולין מילר ווולדו אמרסון כדי להחדיר לשניים את פילוסופיית החיים שלו. דאץ' החדיר במוחות הצעירים את שאיפתו לעולם אוטופי וכן את שנאתו לרשויות החוק. בנוסף, דאץ' חינך את השניים לא לנקום ולא לרצוח בדם קר (חינוך שדאץ' עצמו יסתור בשלב מאוחר יותר במשחק השני). מספר חברים בכנופיה חזו איך דאץ' מתייחס לארתור וג'ון כילדיו וחשו קנאה. בשנת 1887, הכנופיה ביצעה את שוד הבנק המשמעותי הראשון שלה. בשעה 2 בצהריים, הושע, דאץ' וארתור פרצו לבנק ושדדו מספר מטילי זהב בשווי 5,000$. לאחר השוד, הכנופיה הסתובבה בבתי בושת ובתי יתומים כדי לחלק את השלל בחזרה לעניים. במקביל, דאץ' לראשונה הפך לפושע מוכר ומבוקש עם פרס על ראשו. בנקודה מסוימת טרם 1899, דאץ' וקולם אודריסקול, מנהיג כנופיית "האודריסקולס", שהיה חברו הטוב בעבר, הסתכסכו. דאץ' לא אהב את הדרך שבה קולם התייחס לחברי הכנופיה שלו וקולם מצידו לעג לדאץ' בעקבות השקפת עולמו. הסכסוך הסלים כאשר דאץ' רצח את אחיו של קולם ובתגובה, קולם רצח את אנאבל. אירועים אלו יסללו את היריבות המתמשכת בין כנופיות ואן דר לינד לאודריסקולס. בתחילת דרכה של הכנופיה, היא אכן קיימה את מטרתה ועזרה לעניים. באחד הרגעים, דאץ' כעס על ארתור לאחר שהאחרון שדד את ביתו של אדם עני והצהיר שהמעשה הופך אותם ללא יותר טובים מאשר אלו שהם נלחמים נגדם. בשנים הבאות, דאץ' נשאב לחזונו בצורה טוטאלית והבין שלמרות מאמצי הכנופיה, העולם הופך מודרני יותר ואנשים כמותם (פורעי חוק) לאט לאט נכחדים. עם הזמן, הכנופיה הפסיקה לחלק את ממונם לעניים ובמקום זאת, נשאבו אחר החזון של דאץ' וניסו להבטיח את השרדותם. במהרה, הכנופיה החלה להרוג את אלו שהם גונבים מהם, בניגוד לדעתו של הושע, שרצה שהכנופיה תדבוק בתוכנית המקורית. למרות זאת, הושע נשאר עם הכנופיה ולאט לאט הבין שההבטחה שהוא ודאץ' נתנו אחד לשני בתחילת דרכם מתפוררת. עשור לאחר אותו שוד בנק, הכנופיה הגיעה למונטנה במהלך 1898 וביצעו מספר רב של שודים שנחלו הצלחה. במהלך הזמן, הכנופיה גייסה מספר חברים חדשים אליה, לרוב אנשים שנשאבו אחר חזונו של דאץ' או ברחו מרשויות החוק במטרה לחיות חיי חופש: מאק ודייבי צ'לנדר: שני אחים שתוארו כזוג "ממזרים אכזריים", אך זכו להערכת שאר חברי הכנופיה. קרן ג'ונס: כייסית ואקדוחנית אלכוהוליסטית שבחרה לחיות כפורעת חוק. קרן צורפה לכנופיה מספר שנים טרם 1899. מרי-בת' גסקיל: ילדת רחוב שהפכה לפושעת והצטרפה לכנופיה לאחר שגבר שהיא כייסה תפס אותה בזמן מעשה. טילי ג'קסון: חברה לשעבר בכנופיית "האחים פורמן" שברחה מהם מכיוון שהם הרגו את חברה, מלקולם פורמן, בן דודו של מנהיג הכנופיה. דאץ' מצא את טילי כשהיא ישנה ברחוב לבדה, צירף אותה לכנופיה ולימד אותה לקרוא. סיימון פירסון: לשעבר טבח בצבא ארצות הברית שניצל על ידי דאץ' לאחר מאבק בגובי חובות. בזכות כישורי הבישול שלו, פירסון הרוויח את מקומו בכנופיה. ליאופולד שטראוס: מהגר אוסטרי שביצע מספר מעשי התחזות כדי לגנוב כסף מאנשים. בזכות כישוריו הכלכליים, דאץ' גייס אותו לכנופיה ושטראוס החל להלוות כספים לאנשים אחרים במטרה לקבל מהם את הכסף בחזרה עם ריבית, בכך מבטיח את עתידה הכלכלי של הכנופיה. אורוויל סוונסון: כומר שמתמודד עם התמכרות לאלכוהול ולמורפיום שהציל את דאץ' במהלך תקרית לא ידועה. כאות תודה, דאץ' הציע לו להצטרף לכנופיה. מפאת התמכרויותיו והשארותו במחנה הכנופיה לתקופות ארוכות, שאר החברים רואים בו כנטל. אנקל (Uncle): גנב זעיר ושתיין המוכר בכינוי "אנקל" ("דוד" בעברית). בדומה לסוונסון, חברי הכנופיה מתייחסת לאנקל כנטל. אנקל השתמש בתירוצים שונים (הוא סיפר שהוא סובל מלומבגו) כדי להתחמק מהמטלות השונות במחנה הכנופיה. למרות זאת, דאץ' קבע שאנקל יכול להישאר מפאת "אופיו המבדר" ויכולתו לסייע לאחרים כשכבר אין ברירה אחרת. אנקל צורף לכנופיה לפני או במהלך שנת 1894. שון מגוויר: צעיר ממוצא אירי שניסה לשדוד את דאץ' והושע בזמן שאלו היו בפאב. למרות זאת, השניים הבחינו בו כבר מתחילת הערב וצחקו על מאמציו לגנוב מהם. במקום להרוג אותו, השניים הציעו לו להצטרף לכנופיה. מולי אוש'הה: אישה שנטשה את משפחתה העשירה באירלנד והגיעה לארצות הברית במטרה לחפש ריגושים והרפתקאות. לא ידוע בדיוק מתי היא צורפה לכנופיה, אבל היא הפכה למאהבת של דאץ', מה שפטר אותה מעבודות במחנה (ועורר את כעסם של השאר). ג'וסייה טרילוני: מכר אנגלי של הכנופיה ומתפקד כמודיע שלה. ג'וסייה לא לן עם הכנופיה במחנה, אלא מטייל ברחבי המדינה במטרה לחפש הזדמנויות כלכליות עבור הכנופיה. בשנת 1893, ביל ויליאמסון, חייל מצבא ארצות הברית ששוחרר מהשירות בבושת פנים לאחר שניסה לרצוח חייל אחר, פגש בדאץ' בהיותו שיכור ורצה לשדוד אותו. לאחר שהתפכח, דאץ' החליט לצרפו לכנופיה לאחר שהבחין בכישוריו וכן כדי לתת לו מטרה חדשה לחיים. אף על פי שביל הוא לא אינטליגנט, הוא מפצה על כך בנאמנות אין קץ לכנופיה ויותר לדאץ' עצמו. בשנת 1894, אנקל הציג לכנופיה זונה בשם אביגייל רוברטס, שצורפה לכנופיה וקיימה יחסי מין עם רוב הגברים בה. בסופו של דבר, אביגייל נכנסה לקשר רומנטי עם ג'ון ולשניים נולד בן בשם ג'ק. ג'ון סירב להכיר בילד ולגדלו, לאחר הטראומה שבגדילה לצד אביו. בנוסף, ג'ון האמין שהבן כלל לא שלו (מכיוון שאביגייל קיימה יחסי מין עם גברים אחרים בכנופיה). ג'ק הצעיר גודל כחלק מהכנופיה ועם הזמן למד לראות בחברים בה כדודים ודודות עבורו. בשנת 1895, בעודו מנסה לגנוב מספר תרנגולות, דאץ' פגש בגבר בשם חוויאר אסקואלה, שרצה בעצמו לגנוב את אותן תרנגולות. אסקואלה היה עני ומורעב, ולכן דאץ' צירף אותו לכנופיה, האכיל אותו והעניק לו בגדים. חוויאר, שבעברו היה מהפכן שניסה להתנקש בקציני צבא ארצות הברית, אימץ את הפילוסופיה של דאץ' והתחיל להעריץ אותו. בדומה לביל, הנאמנות של חוויאר כלפי דאץ' הייתה נאמנות טוטאלית ובהמשך, חוויאר מוכיח את עצמו לכנופיה כאקדוחן מוכשר. בשנת 1896, כשג'ק היה בן שנה, ג'ון עזב את הכנופיה, את אביגייל ואת בנו למשך שנה. ארתור היה האחד שהכי נפגע מכך וראה בג'ון כבוגד. בשנת 1897, ג'ון חזר לכנופיה והחליט לקחת אחריות על גידול בנו. אף על פי ששאר הכנופיה סלחה לו, ארתור סירב לעשות כך והאמין שדאץ' סלח לו במהירות כי הוא מעדיף את ג'ון על פניו. כתוצאה מכך, במשך השנים הבאות, מערכת היחסים בין השניים נשארת מתוחה. בשנת 1898, הכנופיה הגיעה למונטנה וזמן מה לאחר מכן, קופר, כלבו של ארתור מת. לאחר הסתבכויות במדינה, הכנופיה החליטה לעלות להרים הצפוניים כדי להתחמק מרשויות החוק. הכנופיה העבירה מספר חודשים בהרים. האוכל היה קיים בשפע ונדמה היה שהכנופיה זכתה לחיות חיים שקטים. במהרה, דאץ' למד על שטח אותו הוא תכנן לקנות בעזרת כספי הכנופיה במטרה להקים בו "אוטופיה" לפי חזונו. למרות זאת, דאץ' נסוג מהרעיון מסיבות שונות. בזמן מגוריהם בהרים, הכנופיה אספה לתוכה מספר חברים חדשים: לני סאמרס: צעיר אפרו אמריקאי שהיה במנוסה לאחר שנקם את רצח אביו. למרות הסתייגותו של הושע, לני צורף לכנופיה ובמהרה השניים פיתחו יחסים קרובים. בניגוד לחברים אחרים בכנופיה, לני היה מלומד עוד טרם צירופו וניסה לעזור לחברים בכנופיה כגון שון ללמוד קרוא וכתוב. צ'ארלס סמית': נולד לאב אפרו אמריקאי ולאם ילידית. בעברו נדד בין מקומות ובין כנופיות שונות. החליט להישאר עם הכנופיה בעקבות היחס החם שקיבל מדאץ' (לאחר שכנופיות אחרות זלזלו בו בגלל מוצאו) ובמהרה, צ'ארלס הרגיש שהוא מצא קבוצה להשתייך אליה. ג'ני קירק: אישה צעירה שנמצאה נטושה בצידי הדרך. עם הזמן ביחד על ההרים, לני פיתח רגשות רומנטיים כלפי ג'ני, אך לא מצא את האומץ להתוודות מולה. מייקה בל: אקדוחן ופורע חוק שצורף לכנופיה לאחר שהציל את חייו של דאץ' בזמן תגרה בפאב. כאות תודה על הצלתו, דאץ' צירף אותו לכנופיה. בשנת 1899, הכנופיה הגיע לווסט אליזבת' והחליטה להקים מחנה מחוץ לעיירה "בלאקווטר", שבזמנו עברה תהליך של תיעוש. מייקה שכנע את דאץ' לשדוד סירה עליה מבלים אנשים עשירים רבים. לעומת זאת, ארתור והושע הציעו לדאץ' לקיים שוד שאמנם בו הסכום אותו הם ירוויחו הוא קטן יותר, אך כך גם הסיכון. למרות זאת, דאץ' בחר בתוכניתו של מייקה מפאת השלל הרב שהם יוכלו להרוויח ממנה. לאחר קבלת ההחלטה, הכנופיה סרקה מספר מקומות במחוז ניו אוסטין במטרה למצוא מקומות מחבוא אליהם הם יוכלו לברוח לאחר השוד. למרות התכנון המוקפד, השוד לא התקיים כהלכה ואנשי סוכנות החוק "פינקרטון" הגיעו למקום במהירות. במהלך המהומה, דאץ' הוציא להורג אישה צעירה בשם היידי מק'ורט. בעקבות מרחץ הדמים שהתפתח, ג'ון, מאק, דייבי וג'ני סבלו מפציעות שונות. שאר החברים הצליחו לברוח עם שאר הכנופיה, אך מצבם החמיר (ג'ון עצמו סבל מפציעות קלות). מאק עצמו ניסה לברוח למרות פציעותיו, אך נלכד על ידי סוכני פינקרטון ונחקר על ידי הסוכן אנדרו מילטון. למרות זאת, מאק נשאר נאמן וסתם את פיו, לאחר מכן נרצח על ידי מילטון עצמו (שתיאר זאת לאחר מכן כ-"המתת חסד"). שון נשאר מאחור, אך הצליח לברוח מהעיירה ללא פציעות. למרות זאת, שון נלכד על ידי לוכדי ראשים שתכננו למסור אותו לסוכני פינקרטון. במטרה לברוח מרשויות החוק, הכנופיה החליטה לעלות להרים המושלגים במדינת "אמברינו". המשחק נפתח כאשר הכנופיה מתקדמת בהרים, בזמן שסופת שלגים עזה מתחוללת (מה שעזר לכנופיה מכיוון שהסופה טשטשה את עקבותיהם). במטרה למנוע הפתעות נוספות, דאץ' שולח את מייקה וג'ון לסרוק את הסביבה אחר מקומות מחבוא ואספקה. במהלך מנוסתם, דייבי וג'ני מתים מפציעותיהם. ארתור מוצא עיירת כורים נטושה בשם "קולטר" והכנופיה מחליטה להשתכן בה. למרות מצב הרוח הירוד, דאץ' נאם בפני הכנופיה וביקש את אמונם בו. דאץ' הבטיח לשאר שברגע שהסופה תסתיים הם יברחו וסוכני רשויות החוק לא יעלו על עקבותיהם. בהגיעם לקולטר, ארתור, דאץ' ומייקה יוצאים לסרוק את הסביבה. מייקה סיפר לדאץ' שהוא וג'ון הופרדו בעקבות הסופה. בחיפושיהם, הם מגיעים לחווה ובית מגורים בתוכו נערכת מעין מסיבה. כשדאץ' פונה אל בעלי הבית ומבקש אספקה עבורו, מייקה מבחין בגופתו של בעל הבית האמיתי על מריצה. ארתור מבין שחלק מחברי כנופיית "האודריסקולס" השתלטו על הבית והוא, מייקה ודאץ' טובחים בהם למוות. לאחר מכן, מייקה מוצא בתחתית הבית אישה בשם סיידי אדלר, המתבררת להיות אשתו של בעל הבית. מייקה חושש שהיא שייכת לכנופיית האודריסקולס ונלחם בה, אך במהלך הקרב הוא בטעות מפיל עששית והבקתה עולה בלהבות. דאץ' מחליט לקחת את סיידי תחת חסותו עד אשר היא תמצא לאן ללכת. זמן מה לאחר מכן, ארתור מגלה שאחד מחברי האודריסקולס ברח ויוצא ללכוד אותו. האיש, ששמו הוא קירן דאפי, מספר לדאץ' והחבורה אודות שוד פוטנציאלי שהאודריסקולס תכננו בתמורה לחייו, אך דאץ' מחליט לאסור את קירן. למחרת, אביגייל וחלק מהחברים מודאגים לאחר שג'ון אבד בסופה. ארתור וג'ון יוצאים לחפשו ומוצאים אותו נטוש בהרים, כשסוסו מת ופניו מצולקות לאחר התקפת זאבים. השניים מחלצים אותו ומחזירים אותו למחנה ולטיפולה של אביגייל. הושע, שנעשה מודאג מהמצב מסביר לדאץ' שהם בורחים מזרחה במקום מערבה כמו שסוכם במקור, אך דאץ' מרגיע אותו ואומר לו שכרגע זו האפשרות היחידה שלהם כדי להימלט מרשויות החוק. התכנית של דאץ' היא לחכות שהסופה תסתיים, לחזור לקחת את הכסף שהוחבא בבלאקווטר ולהתקדם מזרחה. בנוסף, דאץ' שולח את אחד החברים בכנופיה לחווה של סיידי אדלר כדי לקבור את בעלה. ארתור וצ'ארלס מסייעים לכנופיה בציד מזון, לשמחתו של פירסון. ריב מתפתח בין מייקה לבין וביל, אך דאץ' מונע זאת ויוצא ביחד איתם, עם ארתור וביל להשיג כלי נשק ותוכניות לשוד ממחנה אותו האודריסקולס הקימו לא רחוק מקולטר. ארתור מזהיר את דאץ' שנקמה היא "משחק של שוטים" (כפי שדאץ' נהג להגיד לו שוב ושוב), אך דאץ' מרגיע אותו ומסביר שהמטרה היא לשדוד מהאודריסקולס מקור פרנסה ולהשתמש בכסף כדי לברוח, לא כדי לנקום בהם. הכנופיה סורקת את מקום מחבואם של האודריסקולס, הורגת את חלק מחבריה ולוקחת לעצמה דינמיט כדי להשתמש בו בשוד הרכבת. מספר ימים לאחר מכן, דאץ' מוציא לפועל את השוד ויחד עם ביל, ארתור, חוויאר, מייקה ולני הם יוצאים לדרך. הושע מתנגד לשוד מכיוון שהרכבת שייכת לאיש העסקים לווטיקוס קורנוול, שבעזרת השפעתו וממונו יכול להתנקם בכנופיה. דאץ' מרגיע את הושע והחבורה יוצאת לשוד. עם הגעתם, ביל מנסה לפוצץ את פסי הרכבת עם דינמיט, אך התכנית נכשלת והרכבת ממשיכה להתקדם. ארתור ולני קופצים על הרכבת, הורגים את השומרים בה ועוצרים אותה. לאחר מכן, החבורה משתלטת על הרכבת וגונבת איגרות חוב ששייכות לקורנוול. לאחר שסופת השלגים מסתיימת, הכנופיה אורזת מחדש את הציוד שלהם ועוזבת את קולטר. מתוך היכרות עם האזור, הושע מציע לכנופיה מחבוא על צוק בשם "הורסשו אוברלוק". במסגרת סיפור כיסוי, הכנופיה מספרת לתושבי העיר הקרובה, ולנטיין שהם פועלים שהגיעו מהצפון במטרה למצוא עבודה. מספר שבועות לאחר הגעתם, הכנופיה מתחילה להתאקלם באזור החדש אליו הם הגיעו. שטראוס, בהיותו מלווה בריבית, מלווה כספים למספר אנשים וביניהם צ'יק מת'יוס, מר וורבל, לילי מילאט ותומאס דאונס. הכומר סוונסון משתכר במהלך משחק פוקר וארתור מציל אותו לפני שהאחרון נדרס על ידי רכבת חולפת. טילי, קרן ומרי-בת' משתעממות במחנה ומשכנעות את ארתור ואנקל לקחת אותן לעיירה הסמוכה, ולנטיין במטרה לעבוד כזונות ולצבור מידע על שודים פוטנציאליים. בהגיעם, מרי-בת' לומדת על רכבת המלאה בתיירים עשירים שעוברת באזור במהלך הלילה. טילי וקרן מנסות לשכר גברים כדי לגנוב את כספם וטילי נתקלת באנטוני פורמן, אחד מחברי כנופייתה לשעבר שמנסה לחטוף אותה, אך ארתור מציל אותה מידיו. לאחר מכן, ארתור נכנס לבית המלון המקומי ומחלץ את קרן מגבר שיכור. ביציאתם, קרן מספרת לארתור אודות בנק קטן הקיים בעיר אותו ניתן לשדוד וארתור מבקש ממנה להמשיך לתצפת על המקום ולהשיג מידע נוסף. אזרח בולנטיין בשם ג'ימי ברוקס מזהה את ארתור מהשוד בבלאקווטר וארתור רודף אחריו בניסיון למנוע ממנו לדווח עליו למשטרה. לשחקן ניתנת הבחירה האם להרוג את ברוקס או לא. ארתור, חוויאר וצ'ארלס נכנסים לפאב בולנטיין, אך תגרה מתפתחת במקום וארתור מותקף על ידי גבר גדול בשם טומי. לאחר קרב אגרופים בו טומי כמעט מוצא את מותו, חוואי בשם תומאס דאונס מפריד בין השניים (לאחר מכן יתברר שטומי סובל מנזק מוחי בעקבות הקרב מול ארתור). דאץ' מוצא את ארתור וחושף ששון בחיים, אך נחטף על ידי ציידי ראשים בסמוך לבלאקווטר. חוויאר וצ'ארלס עוזבים ביחד עם טרילוני כדי לסרוק את האזור וביל חוזר למחנה ביחד עם דאץ'. ארתור, ביחד עם צ'ארלס, טרילוני וחוויאר מצליח לחלץ את שון ולהביאו למחנה בשלום. במהלך סיור של מייקה ולני בשטחים מסביב למחנה, מייקה נעצר על ידי השריף בעיירה סטורברי לאחר תגרה בפאב שבה הוא הרג מספר אנשים. לני חוזר למחנה ומיידע את דאץ' על המתרחש ודאץ' שולח את ארתור (שמסכים בחוסר רצון) לחלץ את מייקה. לאחר קרב אקדחים מול רשויות החוק ותושבי העיירה, מייקה וארתור מצליחים לברוח, כאשר מייקה בדרכם החוצה פורץ לבית של גבר בשם נורמן, שהוא מכר ותיק של מייקה ואשתו במטרה לקחת מהם את זוג האקדחים שלו. לאחר שלקח את האקדחים, מייקה רוצח את הזוג והוא וארתור מצליחים לברוח ולשמור על פרופיל נמוך. מייקה, שמסרב לחזור אל דאץ' "בידיים ריקות", מציע לארתור לשדוד כרכרה מלאה בכסף. במהלך השוד, כנופיית האודריסקולס תוקפת את השניים, אך הם הורגים את חלקם ובורחים עם השלל בחזרה למחנה הכנופיה. במהלך הפרק השני, ארתור יוצא לגבות חובות עבור שטראוס ובמהלך מאבק עם החוואי תומאס דאונס, האחרון משתעל דם על פניו של ארתור. ללא ידיעתו, ארתור נדבק במחלת השחפת ומצבו הגופני יתחיל להחמיר באטיות לאורך המשחק. כמו כן, לאחר שהציל את ארתור ממוות, קירן (שנלכד על ידי הכנופיה במהלך הפרק הראשון) הופך לחבר בכנופיה באופן רשמי. במהלך שהותם בהורסשו אוברלוק, אביגייל מבקשת מארתור שייקח את ג'ק הצעיר לדוג ביחד איתו. במהלך הפעילות המשותפת, הסוכנים מילטון וסגנו, אדגר רוס מתעמתים עם ארתור ומציעים לו חיי חופש אם יסגיר עבורם את מיקומו של דאץ', אך ארתור בוחר לא לספר להם דבר. בחזרתו למחנה, ארתור מספר לדאץ' אודות האירועים באגם ולמרות בקשותיו של ארתור לחפש מחנה חדש, דאץ' מצהיר שהם נשארים. לאחר שארתור וג'ון שודדים מספר כבשים ומוכרים אותם עבור כסף, השניים נפגשים עם דאץ' ושטראוס בפאב בולנטיין. למרות זאת, השקט מופר כאשר לווטיקוס קורנוול מופיע ודורש את ראשו של דאץ' לאחר שהאחרון שדד ממנו כספים. במהומה שמתחוללת, הכנופיה מצליחה לברוח מרשויות החוק ומחליטה לעבור להתגורר במקום מחבוא חדש. דאץ' שולח את ארתור וצ'ארלס לחיפושים ולבסוף, הכנופיה מתמקמת במחנה בשם "קלמנס פוינט". אנחנו גנבים... בעולם שלא רוצה בנו יותר המקור באנגלית We're thieves... in a world that don't want us no more — ארתור מורגן לדאץ' ואן דר לינד מספר ימים לאחר המעבר למחנה החדש, דאץ' מציע ללכת לטיול דיג ביחד עם ארתור והושע. במהלך דרכם לאגם, השלושה חוזים בשריף מוביל את טרילוני ואסירים נוספים לבית הכלא. ארתור משחרר את טרילוני ודאץ' מציע לשריף גריי את עזרתם בלכידת עבריינים נוספים, לאחר מכן ארתור ודאץ' הופכים לסגניו הרשמי של השריף בעיירה "רודס". במהרה, הכנופיה לומדת מהשריף אודות סכסוך בין שתי משפחות עשירות בעלות מטעים בעיירה רודס: משפחת גריי (שהיא משפחתו של השריף) ומשפחת ברייטוויט. ארתור מסכים לחקור אודות משפחת גריי בזמן שהושע חוקר אודות משפחת ברייטוויט והשניים לומדים שהמשפחות בריב שנמשך לאורך מספר דורות אודות מצבורי זהב אותם הכנופיה יכולה לשדוד. כחלק מתוכניתו, ארתור מסייע לזוג אוהבים משתי המשפחות להתאחד בחשאי במטרה ללמוד עוד על מאגרי הזהב שלהם. אף על פי שארתור חוזר בידיים ריקות, מעמדו של ארתור עולה בקרב שתי המשפחות. לאחר שהכנופיה שדדה משקאות "מונשיין (אנ')" מכנופיית ה-"למויין ריידרס" שמטילה את אימתה על תושבי רודס, הם מחליטים למכור את המשקאות בחזרה לבעליהם בתמורה לרווח. לאחר שמשפחת בריטוויט מפצירה בארתור לחלק את המונשיין ברחבי רודס, מעמדם של הכנופיה עולה בעיירה. ארתור, ג'ון וחוויאר מחליטים לגנוב את סוסי האליט של משפחת בריטוויט, אך לא מקבלים מספיק כסף עבורם וכנקמה, מחליטים לשרוף את שדות הטבק של משפחת גריי כדי לצבור מספיק כסף. הכנופיה מתחילה לשער שהזהב המדובר לא קיים באמת ושמדובר במצג שווא. במהלך הפרק, סיידי, שמאבדת את סבלנותה בעקבות העבודה עם פירסון, מבקשת מארתור לקחת אותה לרודס במטרה לקנות מצרכים עבור הכנופיה. בדרכם, השניים מותקפים על ידי כנופיית הלמויין ריידרס, אך השניים מצליחים להרוג את חלקם ולברוח. זמן מה לאחר מכן, ארתור, מייקה, שון וביל נפגשים ברודס במטרה לקבל משריף גריי עבודה חדשה. התכנית מתבררת כמלכודת, כאשר שתי המשפחות הבינו שהכנופיה משחקת בהם עבור הזהב ושון מוצא את מותו במהומה שמתפתחת. לאחר חזרתם למחנה, מתברר שג'ק הצעיר נחטף על ידי בני משפחת ברייטוויט. הכנופיה יוצאת לאחוזת בריטוויט כדי לחלץ את ג'ק ולאחר שהם מעלים את האחוזה בלהבות, הם לומדים מאחת מבנות המשפחה שג'ק הועבר לאיש עסקים איטלקי בשם אנג'לו ברונטה ושהוא מתכוון למכור את הילד בשוק השחור באיטליה. בעקבות הקרב של הכנופיה מול שתי המשפחות, הכנופיה מחליטה לעבור למחנה חדש. בוקר לאחר הצתת אחוזת משפחת ברייטוויט, הכנופיה מתכננת תוכנית להחזרתו של ג'ק. לפתע, הסוכנים מילטון ורוס מגיעים למחנה הכנופיה ומבקשים מהחברים בה להסגיר לידיהם את דאץ' בתמורה לחופש. הכנופיה מסרבת לעשות כך ובעקבות תקרית הירי ברודס, הם מבינים שעליהם לעבור להתגורר במקום חדש. ארתור מספר לדאץ' על מקום בשם "שיידי בל" אותו הוא מכיר ומשמש כבסיסם של הלמויין ריידרס. לאחר שהכנופיה רוצחת את חברי הלמויין ריידרס שנשארו, החבורה עוברת להתגורר במחנה שלהם. לאחר שמצאו את ביתו של ברונטה בסיינט דניס, ארתור, דאץ' וג'ון מגיעים אל ברונטה ודורשים את שחרורו של ג'ק. ברונטה מציע לשלושה עסקה ובתמורה לג'ק, עליהם לעזור לו להיפטר מכנופיית שודדי קברים בעיר. לאחר שעשו זאת, ג'ק חוזר אל חיק הכנופיה בשלום. מספר ימים לאחר מכן, טילי נלכדת על ידי חברי כנופיית "האחים פורמן" וארתור וסוזן נשלחים לחלצה. במהלך מסע החילוץ, קירן דאפי נחטף בחשאי מהמחנה על ידי חברי כנופיית האודריסקולס והוא מעונה על ידם במשך מספר ימים. לאחר הצלתה של טילי, ארתור, דאץ', הושע וביל מגיעים למסיבה באחוזתו של ראש עיריית סיינט דניס במטרה למצוא רעיונות פוטנציאליים לשוד. לאחר המסיבה, ארתור לומד על שוד אותו אפשר לבצע על סיפונה של ספינה ואף עוזר לסופר אוולין מילר בתקריותיו עם שבט הילידים באזור. לאחר שהתכנית נרקמה, ארתור (בעודו לבוש בחליפה מחויטת) עולה על הספינה בכדי לבצע את השוד. לאחר שסייע לאוולין מילר בכך שפרץ לבית הזיקוק של קורנוול ביחד עם יליד בשם "איגל פלייס" ("נשר מעופף" בעברית), ארתור מצליח לשדוד את הספינה והכנופיה מרוויחה כסף רב. בעודם חוגגים את הצלחת השוד, קירן נראה רוכב למחנה כשראשו כרות ומיד לאחר מכן, כנופיית האודריסקולס תוקפת את הכנופיה, אך כנופיית ואן דר לינד יוצאת כשידה על העליונה. בעקבות טיפ שקיבל מברונטה, דאץ' מתכנן עם הכנופיה שוד של קרונית הרכבת הקלה בעיר עליה יש כסף רב. למרות זאת, השוד מתברר כמלכודת והכנופיה מגלה שאין כסף על הקרונית ושרשויות החוק מחכות להם במקום השוד. במהומה שמתחוללת, הכנופיה מרסקת את הקרונית ודאץ' חוטף מכה חזקה בראשו. לאחר השוד, דאץ' מחליט להתנקם בברונטה ומתכנן את שוד בנק העיר סיינט דניס. לאחר מספר הכנות נוספות, החבורה שודדת את הבנק בעיר ולאחר מכן מתכננת פשיטה על אחוזתו של ברונטה. ברונטה, שיודע שהכנופיה בעקבותיו, מגייס מספר שומרי ראש להגנה, אך הכנופיה הורגת אותם ובסופו של דבר, דאץ' מטביע את ברונטה במים ונותן לתנין לאכול אותו, לבהלתם של שאר חברי הכנופיה (מכיוון שדאץ' נהג לומר "נקמה היא משחק של שוטים"). לאחר מותו של ברונטה, הכנופיה מתכננת לשדוד את הבנק הלאומי של מחוז "למויין". במהלך השוד, סוכני פינקרטון מגיעים למקום ומוציאים את הושע להורג, לאחר מכן במהלך הבריחה, לני מוצא את מותו על אחד הגגות בעיר וג'ון נחטף על ידי אנשי הסוכנות. לאחר שהכנופיה מצליחה להסתתר עד רדת הלילה, ארתור, דאץ', מייקה, צ'ארלס, ביל וחוויאר מצליחים לעלות על ספינה העושה דרכה לקובה ומשם להמשיך לטהיטי, לאחר מכן למצוא מקום חדש שבו הם יוכלו להתיישב ולהביא את שאר הכנופיה. בעקבות סערה שמתחוללת בלב הים, ארתור, דאץ', מייקה, ביל, צ'ארלס וחוויאר מוצאים עצמם על אי בשם "גוארמה". לאחר שארתור מתאחד עם שאר חברי הכנופיה, הם נלכדים על ידי אנשי הצבא השולטים על האי, אך לאחר מכן משוחררים על ידי מחתרת המורדים על האי. לאחר הרפתקאות שונות וסיוע למורדים, חוויאר נורה ברגלו. דאץ' מציל את חוויאר ובעזרת ימאי מקומי, החבורה מצליחה לעלות על ספינה בחזרה לארצות הברית. במקביל, ג'ון נכלא על ידי אנשי הסוכנות, שמתכננים בהמשך להוציא להורג. החבורה מצליחה לחזור לארצות הברית ובזכות מכתב שסיידי השאירה להם תחת שם בדוי, הם מתאחדים עם הכנופיה במחנה חדש סמוך לאגם "לייקי". אביגייל מצהירה ששאר חברי הכנופיה הצליחו להשיב לידם את גופותיהם של הושע ולני וקברו אותם. זמן לא ידוע לאחר חזרתם מגוארמה, מייקה נלכד על סוכני פינקרטון והופך לחפרפרת עבורם. בתחילת הפרק, סיידי מבקשת מארתור לפגוש אותה במטרה לתכנן תוכנית לחילוצו של ג'ון מהכלא. למרות זאת, ארתור מאבד את הכרתו בדרכו לסיידי ושומרוני טוב לוקח אותו לרופא. במרפאה, ארתור מתבשר שהוא חולה בשחפת, ממנה הוא נדבק מהחוואי תומאס דאונס ומחליט בשארית חייו האחרונים להפוך לאדם טוב יותר. במקביל לכל אלו, שפיותו של דאץ' מתחילה להתדרדר והוא נעשה מושפע ממייקה, שמנסה להסית אותו נגד ארתור וג'ון בטענה שהם בוגדים ושהם הלשינו על חברי הכנופיה לסוכנות. בהגעם למחנה חדש, מולי, בת זוגו של דאץ' מגיעה למחנה כשהיא שיכורה ומספרת שהיא הלשינה על הכנופיה לאחר שלא זכתה ליחס אוהב מדאץ'. בתגובה, סוזן גרימשו מוציאה אותה להורג באשמת בגידה, לאימתו של ארתור וחברים נוספים. סיידי וארתור מצליחים לשחרר את ג'ון מהכלא ולאחר שובם, דאץ' כועס על השניים בטענה ששחרורו של ג'ון שם את הכנופיה בסכנה. מנקודה זו והלאה, מתחולל משבר אמון חריף בקרב חברי הכנופיה והם מרגישים שבוגד חי ביניהם. במהרה, הכנופיה מחולקת לשתי קבוצות: הקבוצה שמונהגת על ידי דאץ' וחברים בה ביל, חוויאר ומייקה. קבוצה זו דוגלת בנאמנות ללא עוררין כלפיי דאץ' עצמו. הקבוצה השנייה שמפקפקת במנהיגותו של דאץ' ומורכבת מארתור, סיידי וג'ון, שמסיקים שלא ניתן לבטוח בדאץ' מפאת מצבו הנפשי הרעוע. חברים נוספים, ביניהם מרי-בת' ופירסון נשארו נייטרלים וקרן הפכה לאלכוהוליסטית בעקבות מותו של שון, בו היא הייתה מאוהבת. לאחר שדאץ' מתכנן שוד חדש, ארתור (בחוסר רצון) מצטרף אליו ואל מייקה. למרות זאת, השוד משתבש וקרב יריות מתחולל. במהלך הקרב, דאץ' מתעמת עם קורנוול באופן ישיר והורג אותו לאור התקריות האחרונות עם הכנופיה. לאחר מכן, מייקה מבקש מארתור וביל לגנוב דינמיט במטרה לפוצץ גשר עליו מונחים פסי רכבת במטרה להתכונן לשוד חדש. במקביל, דאץ' מנסה לתמרן את איגל פלייס להתחיל במתקפה כנגד צבא ארצות הברית (לאחר שאלו השתלטו על אדמות שבטו) במטרה לגרום לחולשת הצבא, מה שיהפוך את השוד אותו הוא מתכנן לקל יותר. למרות זאת, איגל פלייס רב עם אביו, ריינס פול ("גשם נופל" בעברית) שרק רוצה שלום, אך בנו רוצה לנקום בצבא. לאחר שאיגל פלייס נחטף על ידי אנשי הצבא, ארתור, ביחד עם ריינס פול מנסה לחלץ אותו, אך איגל פלייס מת. בנקודה זו, ארתור מסלק מהמחנה את שטראוס לאחר שהוא לומד שהוא מלווה כספים לאנשים שלא מסוגלים להחזיר ובכך ממרר את חייהם. בנוסף, ארתור נפרד מטרילוני וסוונסון, שעוזבים את הכנופיה לצמיתות לאור משבר האמון שצץ בה. צ'ארלס מצידו מחליט להישאר עם הילידים ולעזור להם להגר לקנדה. לאחר שהתכנית הושלמה, הכנופיה שודדת רכבת ובה כספים השייכים לצבא ארצות הברית. למרות זאת, ג'ון נורה בכתפו ונופל מהרכבת. דאץ' מבטיח לחזור לקחת את ג'ון, אך נוטש אותו ומספר לשאר שהוא מת. לאחר השוד, מתברר שאביגייל נחטפה על ידי סוכני פינקרטון ולמרות התנגדותו של דאץ', ארתור וסיידי יוצאים להצילה. בעימות שמתפתח, מילטון חושף בפני ארתור שמייקה היה המלשן לכל אורך הדרך ורגע לפני מותו של ארתור בידי מילטון, אביגייל מוציאה את מילטון להורג. לאחר מכן, ארתור מבקש מסיידי לעזור לאביגייל וג'ק לברוח ואביגייל מספרת לארתור על מצבור כסף אותו דאץ' שומר בחשאי משאר חברי הכנופיה. ארתור, שגופו נחלש בעקבות השחפת והרפתקאותיו על האי גוארמה, חוזר למחנה כדי להתעמת עם דאץ' ומייקה. ארתור מספר לדאץ' שמייקה הוא הבוגד ותיקו מקסיקני מתפתח, כאשר בצד אחד עומדים דאץ', ביל, חוויאר, מייקה, ג'ו וקליט (שני חברים חדשים בכנופיה שצורפו על ידי מייקה) ואילו בצד השני עומדים ארתור וסוזן גרימשו. ג'ון לפתע מגיע אל המחנה ומצהיר בכעס שדאץ' השאיר אותו מאחור למות. דאץ' מנסה להסביר את עצמו, אך טילי מגיעה ומצהירה שסוכני פינקרטון שועטים לכיוון מחנה הכנופיה. תחת הסחת הדעת, מייקה הורג את סוזן בירייה. ארתור וג'ון מצליחים לברוח מהסוכנים, מדאץ' ומייקה וארתור ניצב בפני שתי בחירות אחרונות: אם השחקן מחליט לעזור לג׳ון לברוח – ארתור מחליט לעזור לג׳ון לברוח ומעכב את הסוכנים על ההר. לאחר מכן מייקה מתנפל על ארתור והם נלחמים בקרב פנים אל פנים באגרופים. במהלך הקרב ארתור נפצע אנושות, שכן מחלתו מקשה עליו ומייקה מנצל חולשה זו. בזמן שמייקה מכריע את ארתור החבול, דאץ׳ מופיע. ארתור אומר לו שמייקה הוא הבוגד, אך הוא שותק. בנקודה זו שוב יש שני סופים אפשריים: אם לארתור יש רמת כבוד גבוהה, דאץ׳ יעזוב את שניהם ומייקה יתרגז וינטוש את המקום. ארתור יגסוס, וימות כאשר הוא רואה לאחרונה את זריחת השמש. אם לארתור יש רמת כבוד נמוכה, מייקה יירה בארתור, יירק על גופתו וילך כאשר הוא צוחק צחוק מרושע. אם השחקן מחליט לחזור אל הכסף – ארתור מחליט לחזור ולקחת את הכסף. הוא יורד מההר ומתקדם לעבר המחנה תוך כדי שהוא מחסל רבים מסוכני פינקרטון וצועק על דאץ' ומייקה שיבואו וילחמו בו. ארתור מגיע למחנה העולה בלהבות, ומוצא את הכסף, 42 אלף דולר, בתוך מערה בסמוך למחנה. הוא סוחב את השק הכבד מלא הדולרים מחוץ למערה אך שם פוגש במייקה, שמתנפל עליו ודוקר אותו בצד הבטן עם הסכין של ארתור. ארתור מצליח להוריד ממנו את מייקה, מוציא מגופו את סכינו ונלחם נגד מייקה בקרב סכינים. בזמן שמייקה מכריע את ארתור החבול, דאץ׳ מופיע. ארתור אומר לו שמייקה הוא הבוגד, אך הוא שותק. בנקודה זו שוב יש שני סופים אפשריים: אם לארתור יש רמת כבוד גבוהה, דאץ׳ יעזוב את המקום, ולאחריו גם מייקה עם הכסף. ארתור יגסוס וימות כשהוא רואה לאחרונה את זריחת השמש. בנוסף לכך במהלך הקרב אם לארתור רמת כבוד גבוהה מצליח ארתור לפגוע בעין של מייקה ובכך לגרום לו לאבד את העין. אם לארתור יש רמת כבוד נמוכה, דאץ׳ יעזוב את המקום ומייקה יתקע לארתור סכין בגב, פשוטו כמשמעו, וארתור ימות. בכל הסופים האפשריים ארתור מת, ג׳ון מצליח לברוח ולהתאחד עם משפחתו וגורל כנופיית ואן דר לינד נותר לוט בערפל. לאחר פירוק הכנופיה, ג'ון, אביגייל וג'ק מצליחים לפתוח בחיים חדשים ומקימים חווה משלהם. למרות זאת, הצרות לא עוזבות את משפחת מרסטון ולאחר מספר תקריות ירי, אביגייל עוזבת את ג'ון ביחד עם ג'ק לאחר שג'ון חזר לדרכו האלימה. ג'ון נפגש עם סיידי ומסייע לה בעבודות שונות כציד ראשים במטרה לחסוך כסף לחווה משלהם. בסופו של דבר, אביגייל וג'ק חוזרים להתגורר עם ג'ון, ביחד עם אנקל, סיידי וצ'ארלס. במהרה, סיידי מספרת לג'ון וצ'ארלס שהיא עלתה על עקבותיו של מייקה, שבינתיים הקים כנופיה חדשה. אף על פי שאביגייל מתנגדת למסע הנקמה, ג'ון יוצא לדרכו ביחד עם צ'ארלס וסיידי כדי לנקום את מותו של ארתור. בסופו של דבר, השלישייה פולשת לבסיסו של מייקה על ההרים ומגלים שם את דאץ', שיחד עם מייקה, חזר לבלאקווטר ואסף את השלל מהשוד. לאחר דין ודברים, דאץ' מבין שמייקה אכן בגד בכנופיה והוא וג'ון מוציאים את מייקה להורג. בכתוביות הסיום, הסוכן רוס וסגנו חוזים בגופתו של מייקה ומסיקים שג'ון מרסטון הרג אותו, לאחר מכן עושים את דרכם אליו. בשנים הבאות, ג'ון, שנסחט על ידי רשויות החוק לאחר שאלו חטפו את משפחתו, נאלץ ללכוד את חוויאר, ביל ודאץ'. לאחר הרפתקאות אלו, משפחתו חוזרת אליו, אך במהרה מתברר שסוכנות אכיפת החוק בגדה בג'ון ומתכננת להוציא אותו להורג. אנשי הסוכנות הורגים את אנקל וג'ון מסייע לאביגייל וג'ק לברוח, לאחר מכן מוצא את מותו על ידי הסוכנים. מספר שנים לאחר מכן, אביגייל מתה מסיבה לא ידועה וג'ק מרסטון המתבגר, שהפך לפורע חוק (בניגוד למשאלת הוריו) נוקם את מותו של אביו ורוצח את אדגר רוס. ארתור מורגן: מת משחפת ומפציעותיו לאחר הקרב עם מייקה בגיל 36. ג'ון מרסטון: התחיל בחיים חדשים והתחתן עם אביגייל. למרות זאת, הוא נרצח על ידי סוכני אכיפת החוק בגיל 38. דאץ' ואן דר לינד: לאחר אירועי המשחק השני, דאץ' ברח והקים כנופיה חדשה המורכבת כולה מילידים. לאחר העימות האחרון מול ג'ון, דאץ' התאבד בקפיצה מצוק בגיל 56. אביגייל רוברטס: התחתנה עם ג'ון ובהמשך מתה מסיבה לא ידועה (ככל הנראה ממוות טבעי). הושע מת'יוס: נרצח במהלך הפרק הרביעי בזמן שוד בנק העיר "סיינט דניס" בגיל 53. לני סאמרס: נרצח במהלך הפרק הרביעי בזמן שוד הבנק בעיר "סיינט דניס" בגיל 19. שון מגוויר: נרצח בעקבות מלכודת שהוטמנה לכנופיה בעיירה "רודס" בפרק השלישי בגיל לא ידוע. צ'ארלס סמית': עזב את ארצות הברית ועבר להתגורר בקנדה ביחד עם שבט הילידים. סוזן גרימשו: נרצחה בפרק השישי בירייה על ידי מייקה בגיל לא ידוע. מייקה בל: נרצח על ידי ג'ון ודאץ' באפילוג המשחק השני בגיל 51. חוויאר אסקואלה: נלכד על ידי ג'ון במהלך אירועי המשחק הראשון. השחקן יכול לבחור האם להרוג את חוויאר או להסגירו חי לסוכנות. ביל ויליאמסון: הקים כנופיה חדשה ולבסוף נלכד על ידי ג'ון מרסטון באירועי המשחק הראשון. השחקן יכול לבחור האם להרוג את ביל או להסגירו חי לסוכנות. מרי-בת' גסקיל: הפכה לסופרת רומנים רבי מכר תחת שם העט "לסלי דופונט". טילי ג'קסון: התחתנה עם עורך דין ושינתה את שם משפחתה לפייר. לה ולבעלה בת אחת. סיידי אדלר: לאחר שסייעה לג'ון לרצוח את מייקה ונכחה בחתונתם של ג'ון ואביגייל, סיידי עוזבת את ארצות הברית ועוברת לדרום אמריקה בחיפוש אחר הרפתקאות חדשות. אנקל: נרצח על ידי סוכני אכיפת החוק בגיל 62. ג'וסייה טרילוני: עזב את הכנופיה בפרק השישי וחזר להתגורר עם אשתו וילדיו. סיימון פירסון: הפך לבעלים של חנות המכולת בעיירה "רודס". נאמר שהתחתן, התגרש והתחתן בשנית. ליאופולד שטראוס: לאחר גירושו מהכנופיה על ידי ארתור, שטראוס נלכד על ידי אנשי סוכנות החוק שחקרו אותו. למרות זאת, שטראוס נשאר נאמן לכנופיה וסתם את פיו, לאחר מכן מת בחזקתם. אורוויל סוונסון: לאחר שעזב את הכנופיה התנקה מהתמכרויותיו והפך לכומר בניו יורק. קירן דאפי: נרצח על ידי כנופיית האודריסקולס בפרק הרביעי בגיל לא ידוע. מולי א'ושהה: נרצחה על ידי סוזן גרימשו בפרק השישי לאחר שהצהירה שהיא הלשינה על הכנופיה לסוכנות החוק בגיל לא ידוע. קרן ג'ונס: נרמז שלאחר מותו של ג'ון התמכרה לאלכוהול ולאחר פירוק הכנופיה נפטרה בגיל לא ידוע. קליט וג'ו: נרצחו על ידי סיידי וג'ון באפילוג המשחק השני. ביל ויליאמסון קורא לכנופיה בשם זה וניתן לקרוא במשחק עיתונים בהם הכנופיה נקראת בשם זה דמות דמיונית בעולם המשחק Arthur Morgan, Red Dead Wiki John Marston, Red Dead Wiki Dutch van der Linde, Red Dead Wiki Abigail Marston, Red Dead Wiki Hosea Matthews, Red Dead Wiki Lenny Summers, Red Dead Wiki Sean MacGuire, Red Dead Wiki Charles Smith, Red Dead Wiki Susan Grimshaw, Red Dead Wiki Micah Bell, Red Dead Wiki Javier Escuella, Red Dead Wiki Bill Williamson, Red Dead Wiki Mary-Beth Gaskill, Red Dead Wiki Tilly Jackson, Red Dead Wiki Sadie Adler, Red Dead Wiki Uncle, Red Dead Wiki Josiah Trelawny, Red Dead Wiki Simon Pearson, Red Dead Wiki Leopold Strauss, Red Dead Wiki Orville Swanson, Red Dead Wiki Kieran Duffy, Red Dead Wiki Molly O'Shea, Red Dead Wiki Karen Jones, Red Dead Wiki Cleet, Red Dead Wiki Joe, Red Dead Wiki